Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 1012/13/3307	Prievidza, 12.2.2014
EEČ : 2-27-28-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci mu zo Zákona o rodine vyplýva povinnosť starať sa o výživu svojej dcéry XXXXX, nar. 28. 6. 1998 a rozsudkom Okresného súdu XXXXX č. 13 P 422/2011 - 12 zo dňa 4. 10. 2011,  ktorý  nadobudol právoplatnosť dňa 3. 11. 2011, bol zaviazaný platiť matke dcéry XXXXX výživné 100 € mesačne a to do 25. dňa v mesiaci, túto povinnosť v Prievidzi úmyselne neplnil od 23. 10. 2012, hoci bol živnostník a mal príjem, pričom do dnešného dňa mal zaplatiť XXXXX 1 600 €,

lebo zanikla trestnosť činu

Odôvodnenie:
	Poverený príslušník Obvodného oddelenia PZ XXXXX uznesením č. ORP 1463/PD-PD-2013 zo dňa 24. 1. 2014 podľa § 206 ods. 1 Tr. por. vzniesol XXXXX obvinenie za prečin zanedbania povinnej výživy podľa § 207 ods. 2 Tr. zák. na tom skutkovom základe, že hoci mu zo Zákona o rodine vyplýva povinnosť starať sa o výživu svojej dcéry XXXXX, nar. 28. 6. 1998 a rozsudkom Okresného súdu XXXXX č. 13 P 422/2011 - 12 zo dňa 4. 10. 2011,  ktorý  nadobudol právoplatnosť dňa 3. 11. 2011, bol zaviazaný platiť matke dcéry XXXXX výživné 100 € mesačne a to do 25. dňa v mesiaci, túto povinnosť v Prievidzi úmyselne neplnil od 1. 5. 2013, aj keď mal príjem ako samostatne zárobkovo činná osoba, výživné platil len čiastočne a XXXXX zostal dlhovať 500 €.

	Dňa 4. 2. 2014 poverený príslušník PZ upozornil obv. XXXXX na to, že skutok, za ktorý mu bolo vznesené obvinenie, bude ďalej kvalifikovaný ako prečin zanedbania povinnej výživy podľa § 207 ods. 1 Tr. zák. 

	Poverený príslušník PZ doručil tunajšej prokuratúre vyšetrovací spis s návrhom na zastavenie trestného stíhania. 

            Z vyšetrovacieho spisu vyplýva, že návrh povereného príslušníka PZ je dôvodný, pretože vo veci prichádza do úvahy zastavenie trestného stíhania z dôvodu účinnej ľútosti v zmysle § 86 ods. 1 písm. a) Tr. zák. 

	XXXXX prokuratúry XXXXX uznesením č. 1 Pv 730/2012 - 6 zo dňa 22. 10. 2012, ktoré nadobudlo právoplatnosť dňa 6. 11. 2012, podľa § 215 ods. 1 písm. h/ Tr. por. s poukazom na § 86 písm. a/ Tr. por. zastavila trestné stíhanie obv. XXXXX za prečin zanedbania povinnej výživy podľa § 207 ods. 1 Tr. zák. 

Preskúmaním vyšetrovacieho spisu som zistila, že obv. XXXXX mal pošk. XXXXX zaplatiť výživné od 23. 10. 2012 do dnešného dňa vo výške 1 600 €.  Obvinený XXXXX od 23. 10. 2012 zaplatil pošk. XXXXX výživné nasledovne: dňa 10. 12. 2012 100 €, dňa 25. 2. 2013 100 €, dňa 15. 7. 2013 450 €, dňa 20. 9. 2013 100 €, dňa 21. 12. 2013 150 € a dňa 4. 2. 2014 700 €, to je spolu  1 600 €. 

Z vyššieuvedeného vyplýva, že obvinený XXXXX dlžné výživné uhradil v plnom rozsahu. 

XXXXX pri výsluchu okrem iného uviedla, že neplatenie výživného obvineným nemalo trvalo nepriaznivé následky na dcéru. 

	Keďže sú splnené všetky podmienky účinnej ľútosti v zmysle § 86 ods. 1 písm. a)  Tr. zák., rozhodla som tak, ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vlasta Boboková Paulovičová
prokurátorka